**Műjégpálya Házirendje**

1. Felhívjuk tisztelt vendégeink figyelmét, hogy a Műjégpálya területén tartózkodni csak érvényes bérlettel vagy belépőjeggyel lehet, melyet a személyzet felszólítására fel kell mutatni!
2. A jégen mindenki a saját felelősségére korcsolyázik, az esetleges balesetek elkerülése érdekében köteles vigyázni a saját és mások testi épségére.
3. Az őrizetlenül hagyott ruhákért, értéktárgyakért a Műjégpályát üzemeltető SZOVA Nonprofit Zrt. felelősséget nem vállal.
4. A palánkok bejárati ajtajait, a két ajtó közti területet, valamint az ajtók megközelítésére szolgáló közlekedő utat a korcsolyázók részére szabadon kell hagyni.
5. **Élet és balesetveszély elkerülése érdekében tilos!**

- a korlátra felülni,

- a jégre korcsolya nélkül rámenni,

- haladási iránytól eltérően közlekedni,

- jégfelújításkor a jégen tartózkodni,

- a közönség által tiltott üzemi területre (pl. gépház) belépni.

1. **Szigorúan tilos!**

- a Műjégpálya területére állatot és járművet bevinni,

- a jégen és a palánk mellett étkezni, üdítőt fogyasztani, korcsolyázókat zavarni, hógolyóval dobálózni,

- a Műjégpályán szeszes italt fogyasztani, oda ittas állapotban, kábítószer illetve egyéb tudatmódosító szer hatása alatt belépni, és ilyen szereket oda bevinni,

- a tisztaságot és rendet megsérteni,

- a berendezési tárgyakat rongálni,

- a ruhatárban, a mellékhelyiségben és a palánkok mellett dohányozni,

- a kezdők és kisgyermekek részére kijelölt helyen másoknak tartózkodni.

1. Mindenki, aki a Műjégpályán tartózkodik köteles betartani a Tűzvédelmi utasítás előírásait.
2. **A Házirend megsértése, a rendzavarás (ezek elkövetője a továbbiakban együttesen: rendbontó) a Műjégpályáról való eltávolítást vonja maga után. A kifogásolható viselkedés megismétlődése esetén a rendbontó az aktuális jégszezon alatt a létesítményt nem látogathatja. A rendbontó esetleges belépés (téves beléptetés) esetén is köteles a Műjégpályát felszólításra azonnal elhagyni! A Műjégpálya elhagyására a Műjégpálya személyzetének bármely tagja jogosult a rendbontót felszólítani!**

A szolgáltatással kapcsolatos kérdéseivel, esetleges panaszával a létesítmény-főmérnökhöz vagy a műszakvezetőkhöz fordulhat.

Kérjük Tisztelt Vendégeinket a Házirendben foglaltak betartására!

Jó sportolást és időtöltést kívánunk!

**SZOVA** Nonprofit Zrt.